Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  Mesés könyvtár – Miről mesélnek a könyvek?

**Tevékenységek:** Futrinka bábfesztivál

**Tevékenység résztvevője:**

Mészáros Dávid Alapiskola és Óvoda - „Bogárvilág Óvodája“

Mészáros Dávid Alapiskola és Óvoda tanulói

Meghívott vendég bábcsoportok

**Dátum:** 2019.03.21.

**Felelősök a Futrinka bábfesztivál megszervezéséért:**

Bréda Szilvia

Rózsa Anna

Bittó Éva

Lancz Mónika

Juhos Erzsébet

Fodor Gabriella

Fodor Erzsébet

Základná škola s materskou školou Dávida Mészárosa - Mészáros Dávid Alapiskola és Óvoda,

  

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítása. * Megszerettetni a gyermekekkel a meséket * Megismertetni a gyemekeket a különféle bábtechnikákkal * Bábszínházi élmény * Értelmi képességek fejlesztése, a meséhez való pozitív viszony kialakítása * A tevékenységek során a gyerekek finommotorikájának fejlesztése * a külső világ tevékeny megismertetése során fejlődjön szociális-, együttműködő-, értelmi-, verbális képessége. * Bábjáték szövegének megértése, átélése |
| **Tevékenység feladata:** | * A természetes gyermeki kíváncsiság felkeltése, kielégítése   tapasztalatszerzéssel,   * A mesékkel kapcsolatos érzések képi kifejezése * Kiváltott érzelmek folyamatos megfigyelése, mérések * Meséken keresztül a bábszínház szeretete |
| **Szervezés:** | * Feltételek megteremtése |
| **Eszközök:** | * Bábszínház előkészítése * Színes ceruzák, rajzlapok, ollók, ragasztók * Kis ajándékok a fellépő csoportoknak |
| **Kapcsolódó tevékenységek:** | * 9 bábjáték megtekintése * Kézműves foglalkozások * Mesés kérdések, játékok – interaktív foglalkozások a szünetekben |

Základná škola s materskou školou Dávida Mészárosa - Mészáros Dávid Alapiskola és Óvoda,

  

**Megvalósítás:**

A március 21.nem csupán a meteorológiai tavasz kezdete, hanem a bábművészet világnapja is. A bábszínház világnapját 2003 óta ünneplik a nemzetközi bábszínházi szövetség, az UNIMA kezdeményezésére.

Nem véletlenül választottuk ezt a napot a Futrinka bábfesztiválunknak, hiszen így méltóképp megünnepeltük a bábszínházak világnapját. Az idén 2.alkalommal szerveztük meg az iskolával és a szülőkkel karöltve a bábos seregszemlénket, melyre 7 vendég bábcsoportot hívtunk meg, a mi Bogárvilág óvodánkból pedig 2 bábcsoport is bemutatatkozott a fesztiválon. A Méhecske csoport kis bábosai „A két kis medvebocs és a róka“ c. magyar népmesét mutatták be a közönségnek, a Szorgalmas hangya csoport pedig V.Szutyejev: A gomba alatt c. mesével lépett a közönség elé.

Az egyes bábelőadások között, míg a bábcsoportok díszleteikkel elkészültek a függöny mögött a színpadon, az alapiskola tanulói mesés kérdésekkel, játékokkal, találós kérdésekkel szórakoztatták a lelkes közönséget.

A tízórai szünetben unatkozó gyermeket nem lehetett látni a bábfesztiválon, hiszen az előtérben kézműves foglalkozások várták az érdeklődőket, a színpad előtt egy asztalnál pedig bűvészmutatványokkal szórakoztatta a gyermekeket a kis bűvészünk.

**Reflexió:**

A bábszínház egy „csodák csodája“,s ha a gyereksereg jókedvűen izeg – mozog a széksorokban, akor egy perc alatt otthon is érzi magát a csodavilágban. Valamennyi előadás a „csodáról“ szólt, hiszen mindegyike felejthetetlen élményt nyújtott gyermeknek és felnőttnek egyaránt. Vidám bábjátékainkkal színházi álmot szőttünk és valósítottunk meg. A bábcsoportok kis bábosai örömmel játszottak és jó volt érezni, hogy a játék egy időre elrepített bennünket abba a mesevilágba, ahol minden valóra válhat, ahol minden kívánság teljesülhet, ahol a jó győzedelmeskedik a rossz felett és ahol a sírást felváltja a nevetés.

Nagymácséd, 2019.03.21.

Bréda Szilvia

Projekt koordinátor

.................................